05/04/2022 | Administración LocalMunicipal
Ames
Certificación da Xunta de Goberno Local, que adoptou o acordo de corrección de erros das bases da convocatoria do proceso selectivo para a creación dunha bolsa de persoal de servizos xerais (psx) das escolas infantís do Concello de Ames

Certificación da Xunta de Goberno Local, que adoptou o acordo de corrección de erros das bases da convocatoria do proceso selectivo para a creación dunha bolsa de persoal de servizos xerais (psx) das escolas infantís do Concello de Ames. Por Acordo da Xunta de Goberno Local, en sesión celebrada o día 24 de marzo do 2022, adoptou, entre outros, o acordo que copiado é do teor literal seguinte, e que se transcriben a continuación: CERTIFICO: Que a Xunta de Goberno Local, en sesión ordinaria celebrada o día 24 de marzo de 2022, adoptou, entre outros, o acordo que copiado é do teor literal seguinte: Con data 24.02.2022 a Xunta de Goberno Local, aprobou as bases para a creación dunha bolsa de persoal de servizos xerais (PSX) das Escolas infantís do Concello de Ames. Por parte da técnica de Secretaría, detectouse un erro por omisión no paragrafo I. a) da base sétima, así como un erro material detectado nos epígrafes a.1) e a.2) na expresión “centros infantís”. Procede, polo tanto, realizar unha corrección de erros sen que sexa preciso proceder a ampliación do prazo de presentación de instancias. Na base SÉTIMA estableceuse: A selección consistirá nun concurso- oposición libre: I.- Fase de concurso: O baremo do concurso será o seguinte: a) Por servizos prestados: (ata un máximo de 4 puntos): a.1) en centros infantís dependentes dunha Administración Pública Local: 0,30 puntos por mes completo ou fracción superior a quince días a.2) en centros infantís dependentes de calquera administración pública: 0,15 puntos por mes ou fracción superior a quince días Figura no expediente, informe da técnica de Secretaría de corrección de erros de data 22.03.2022. Por todo o que antecede, a Xunta de Goberno Local por unanimidade dos seus membros presentes e previa delegación da Alcaldía (decreto 1376/2021), adopta os seguintes acordos: Primeiro. Corrixir o erro existente no acordo do 24.02.2022 da Xunta de Goberno Local das bases para a creación dunha bolsa de persoal de servizos xerais (PSX) das Escolas infantís do Concello de Ames, de forma que a base sétima queda redactada do teor literal seguinte: O apartado I.- Fase de concurso, queda redactado como segue: A selección consistirá nun concurso- oposición libre: I.- Fase de concurso: O baremo do concurso será o seguinte: a.1) en escolas infantís dependentes dunha Administración Pública Local: 0,30 puntos por mes completo ou fracción superior a quince días a.2) en escolas infantís dependentes de calquera administración pública: 0,15 puntos por mes ou fracción superior a quince días Segundo. Publicar o acordo de corrección de erros das bases do proceso selectivo para a creación dunha bolsa de traballo de persoal de servizos xerais (PSX) das escolas infantís municipais do Concello de Ames no BOP, no taboleiro de anuncios da sede electrónica e na páxina web municipal, para xeral coñecemento. Terceiro. Dar traslado deste acordo aos departamentos municipais afectados aos efectos oportunos. Cuarto. Facultar ó alcalde do Concello de Ames, para cantas actuacións de tramite sexan precisas para a mellor execución do acordado. E para que conste, para os efectos oportunos, expido a presente co visto e prace do alcalde, en Ames, a 24 de marzo de 2022, e coa advertencia de que non foi aprobada aínda a acta da sesión correspondente. Ames, 30 de marzo de 2022 O alcalde José Blas García Piñeiro